《题黄泽望缩斋集后》
清代·全祖望

竹浦悲风暗，藤龛落日残。一腔犹血热，万古总神寒。

人近伯夷隘，诗非东野酸。可怜精术恨，莫作劫灰看。

木杪屋颠里，心知谅有谁。鼠翻蠹蚀后，物色更堪悲。

莫悼天年天，长教诗卷垂。三黄真鼎足，未许里儿窥。

国运方衰日，家传极盛年。阖门真克世，复手莫回天。

病草还歌凤，吟成定化鹃。蓬莱清浅后，幸得发遗编。

作者简介：全祖望（1705-1755），清代著名史学家、文学家，浙东学派重要代表，字绍衣，号谢山，学者称谢山先生，浙江鄞县（今鄞州区洞桥镇沙港村）人。曾主讲于浙江蕺山书院，广东端溪书院。上承清初黄宗羲经世致用之学，博通经史，在学术上推崇黄宗羲、万斯同，于南明史实广为搜罗纂述，贡献甚大，其著作极为丰富，达35部，400多卷，且大多数学术著作用力极深。其主要著作有：《鲒埼亭集》、《困学纪闻三笺》、《七校水经注》、《续甬上耆旧诗》、《经史问答》、《读易别录》、《汉书地理志稽疑》、《古今通史年表》等。